पोकेमॉन खेलने वाले पापा की तीन महीने की जेल | मनोरंजन | DW | 26.09.2018
फ्रांस की राजधानी पेरिस में एक बहुमंजिला इमारत पर लटके बच्चे को एक व्यक्ति ने स्पाइडरमैन जैसी तेजी और जोश दिखाकर बचा लिया था. अब इस बच्चे के पिता को अदालत ने दोषी माना है.
कुछ महीने पहले फ्रांस में एक शरणार्थी ने "स्पाइडरमैन" की तरह तेजी दिखाकर पेरिस की एक बहुमंजिला इमारत की पांचवी मंजिल पर लटके हुए बच्चे को बचा लिया था. बच्चा पांचवीं मंजिल की बालकनी से लटका हुआ था. उसे दरवाजा खोलकर नहीं बचाया जा सकता था क्योंकि अपार्टमेंट लॉक किया गया था. अब पेरिस की एक अदालत ने इस मामले में बच्चे के पिता को लापरवाही का दोषी माना है. दोषी पिता को तीन महीने की जेल की सजा सुनाई है साथ ही परवरिश को सीखने के लिए पेरंटिंग क्लास जाने के भी आदेश दिए हैं.
पिता पर आरोप था कि वह अपने चार साल के बच्चे को बालकनी में छोड़कर चला गया था, जिसके बाद बच्चा लटका मिला. बच्चे को बचाने वाले 22 वर्षीय नौजवान था फ्रांस में अफ्रीकी मूल का मामोदू गसामा. गसामा की इस बहादुरी के चलते बतौर इनाम फ्रांस की नागरिकता दी गई. साथ ही फायर ब्रिग्रेड कार्यों में नौकरी भी मिल गई.
गसामा को स्वयं फ्रांस के राष्ट्रपति इमानुएल माक्रों ने धन्यवाद कहा था. बच्चे के पिता ने कोर्ट को बताया कि घटना वाले दिन वह अपने बच्चे को टीवी देखता हुए छोड़ कर बाजार से सामान लाने गया था. लेकिन बच्चे को घर पर छोड़ते वक्त उसके दिमाग में बालकनी के दरवाजे को लॉक ख्याल नहीं आया. पिता ने यह भी माना कि वह अपने पसंदीदा स्मार्टफोन गेम पोकेमॉन गो खेलने लगा, जिसके चलते उसे ज्यादा समय लग गया.
बच्चे ने पुलिस को बताया कि वह बालकनी में इसलिए गया क्योंकि उसे अपने पिता बहुत देर से नहीं दिखे थे. घटना के एक दिन पहले बच्चा अपने पिता के साथ डिज्नीलैंड गया था, तो बच्चे को लगा कि उसके पिता उसे छोड़कर फिर से डिज्नीलैंड चले गए हैं.
जर्मनी हो या भारत, बच्चे का नाम हमेशा ही एक बड़ा मुद्दा बना रहता है. नाम पारंपरिक भी हो और साथ ही मॉडर्न भी. कहीं माता पिता कोई ऊलजलूल नाम ना रख दें, इसलिए जर्मनी में ऐसे नामों की एक लिस्ट भी है, जिन्हें रखने की अनुमति नहीं है.
हालांकि जर्मन लोगों को इससे कोई दिक्कत नहीं है लेकिन देश में ऐसा कोई कानून नहीं है जो महिलाओं को सरेआम अपने बच्चे को दूध पिलाने का हक देता हो. कभी कभार ऐसे मामले भी देखे गए हैं जहां रेस्तरां में महिलाओं को ऐसा करने से मना किया गया.
बच्चे को दूध पिलाने के मामले में भारत को दुनिया के सबसे उदार देशों में माना जाता है. जर्मनी में बच्चा पैदा होने पर माओं से पूछा जाता है कि वे अपना दूध पिलाना पसंद करेंगी या नहीं. कम ही महिलाएं एक साल से ज्यादा बच्चे को अपना दूध पिलाती हैं.
जर्मनी में बच्चा होने पर काम से लंबी छुट्टी मिलती है. एक साल तक माता पिता में से कोई एक घर पर रह सकता है. इसके बाद किंडरगार्टन की जरूरत पड़ती है. यह घर के करीब हो या दफ्तर के, बच्चा कितने घंटे वहां बिताएगा, मां बाप के सामने ऐसे कई सवाल होते हैं.
भारत में इस तरह का सवाल नहीं होता. लोग जानते हैं कि टीका लगवाना जरूरी है. लेकिन जर्मनी समेत कई पश्चिमी देशों में ऐसे लोग हैं जिन्हें लगता है कि टीके से बच्चा बीमार हो सकता है. हालांकि जर्मनी में 96 फीसदी लोग अपने बच्चों को टीका लगवाते हैं.
90 के दशक में जर्मनी में एक किताब आई जिसका शीर्षक था, "हर बच्चा सोना जानता है". इस किताब के अनुसार बच्चा जब रोए, तो उसे रोने दें. आखिरकार वो खुद ही सो जाएगा. यह किताब खूब बिकी और लोग ऐसा करने भी लगे. हालांकि नए शोध इसे गलत बताते हैं.
कुछ लोग शुरू से ही बच्चे को अलग कमरे में या कम से कम अलग बिस्तर में सुलाते हैं, तो वहीं कुछ का मानना है कि बच्चे को सीने से लगा कर रखना चाहिए. ऐसे लोग घर से बाहर जाते समय भी बेबी बैग का इस्तेमाल करते हैं.
बगैर डायपर के शायद ही कोई बच्चा दिखे. लेकिन डायपर कैसा हो? कपड़े वाला या साधारण? सस्ता या महंगा? पेट्रोलियम वाला या ऑर्गेनिक? पार्क में जब माता पिता एक दूसरे से मिलते हैं, तो शायद सबसे ज्यादा चर्चा इसी विषय पर होती है.
बाजार में बच्चों को खिलाने के लिए कई तरह की चीजें मौजूद हैं. जिनके पास वक्त की कमी है, वे अकसर इनका सहारा लेते हैं. लेकिन जो लोग घर पर ही बच्चे का खाना बनाते हैं, उन्हें "अच्छे माता पिता" का दर्जा दिया जाता है.
आज के जमाने में बच्चों को स्क्रीन से दूर रखना बहुत मुश्किल है. टीवी, स्मार्टफोन और कंप्यूटर बच्चों के बड़े होने का हिस्सा हैं. लेकिन बच्चों को कितनी देर तक इनके सामने बैठने दिया जाए? सभी मां बाप अपनी समझ के हिसाब से फैसले लेते हैं.
पहले साल में ज्यादातर बच्चे को ना नमक दिया जाता है और ना ही चीनी. धीरे धीरे इनकी शुरुआत होती है और फिर एक वक्त ऐसा भी आता है जब बच्चे गर्मी के मौसम में हर रोज आइसक्रीम खाते हैं. लेकिन शाम छह बजे के बाद चीनी पर रोक होती है.
पेरिस की सड़कों पर भटकने वाले एक अफ्रीकी युवा ने स्पाइडरमैन जैसी बहादुरी दिखाकर बच्चे की जान बचाई. इस घटना के बाद पेरिस शहर ने उस युवक की मदद करने का वादा किया है. (28.05.2018)
बच्चे को पालने का सही तरीका क्या हो? उन्हें कब क्या खिलाया जाए? मां बाप अकसर ऐसे सवालों से घिरे रहते हैं. जानिए, भारत की तुलना में कितना अलग है जर्मनी में बच्चा पालना. (25.06.2018)
कीवर्ड फ्रांस, स्पाइडरमैन, नागरिकता, अदालत, सजा
पर्मालिंक https://p.dw.com/p/35XVQ